குழந்தைகளுக்கான யோகா

**குழந்தைகளுக்கான யோகா** *(Yoga for children)* இது குழந்தைகளுக்காக வடிவமைக்கப்பட்ட ஒரு உடற்பயிற்சி வடிவமாகும். இது வலிமை, நெகிழ்வுத்தன்மை மற்றும் ஒருங்கிணைப்பை அதிகரிக்கும் ஆசனங்களை உள்ளடக்கியது ஆகும். வகுப்புகள் வேடிக்கையாக இருக்கும் நோக்கில் நடத்தப்படுகின்றன, மேலும் இவற்றில் வயதுக்கு ஏற்ற விளையாட்டுகள், விலங்குகளின் ஒலிகள் மற்றும் ஆசனங்களுக்கான ஆக்கப்பூர்வமான பெயர்கள் போன்றவை இடம்பெற்றுள்ளன.

## அணுகுமுறை
மொன்டிசோரி மற்றும் குண்டலினி யோகா ஆசிரியை மற்றும் ஆசிரியர் பயிற்சியாளரான ஷக்தா கல்சா என்பவர் 1970 ஆம் ஆண்டுகளில் ஒரு குண்டலினி சமூகத்தில் குழந்தைகளுக்கு யோகா கற்பிக்கத் தொடங்கினார். இந்த அணுகுமுறை "பெரியவர்களுக்கான யோகாவின் ஒரு சுருக்கப்பட்ட வடிவம் இருந்தது.  மேலும் இது முற்றிலும் வேறுபட்டது  என்று ஷக்தா கல்சா தெரிவித்துள்ளார்." இவர் எளிய விளக்கங்களைப் பயன்படுத்தி ஆசனங்களைக் கற்பித்தார்வந்தார். கீழ்நோக்கிய நாய் ஆசனத்தை வகுப்பில் உள்ளவர்களை ஒரு மலையின் வடிவத்தை உருவாக்கி பயிற்சி அளித்தார். வீரபத்ராசனத்தை அதாவது "அச்சமற்ற போர்வீரர்களாக" இருப்பதற்க்கு உண்டான யோகாவை கற்பித்தார். ஒரு இறகின் மீது ஊதுவது மற்றும் வேகமாக அல்லது மெதுவாக ஊதும்போது ஏற்படும் வெவ்வேறு உணர்வுகளைக் கவனிப்பது போன்ற சுவாச விழிப்புணர்வுப் பயிற்சிகளுடன் இவர் குழந்தைகளை பிராணாயாமத்திற்கு வழிநடத்தினார். குழந்தைகளுக்கு "உள்மூச்சு" மற்றும் "வெளிமூச்சு" போன்ற வார்த்தைகள் தெரியாவிட்டால், ஆசிரியர் அந்த அடிப்படை சொற்களைக் கூட தவிர்க்க வேண்டியிருந்தது என்பதை இவர் கண்டறிந்து தெரிவித்தார். 1998 ஆம் ஆண்டில் இவர் குழந்தைகளுக்கான யோகாவின் ஆரம்பகால வழிகாட்டியான 'பட்டாம்பூச்சி போல பற' என்ற நூலை வெளியிட்டார்.

சர்வதேச குழந்தைகளுக்கான யோகா நிறுவனர் மார்சா வெனிக் என்பவர் 3 முதல் 6 வயது வரையிலான குழந்தைகளுக்கு ஏற்ற வீடியோக்களுடன் யோகா பயிற்சிகளை உருவாக்கியுள்ளார். பெரியவர்களுக்குக் கற்பிக்கப் பயன்படுத்தப்படும் முறைகளிலிருந்து கற்பித்தல் முறைகள் அவசியமாக மிகவும் வேறுபட்டவையாக இருக்க வேண்டும் என இவர் எண்ணிணார்.  மேலும் இதன் நன்மைகள் "அமைதி, சமநிலை, நெகிழ்வுத்தன்மை, கவனம், சாந்தி, நளினம், இணைப்பு, ஆரோக்கியம் மற்றும் நல்வாழ்வு  ஆகியவை என இவர் கருதினார். ஆனால் வகுப்பின் கவனத்தை ஈர்ப்பதே ஆசிரியருக்கு உள்ள சவாலா இருந்து வந்தது. "நாய் ஆசனத்தில் குரைக்கவும், நாக ஆசனத்தில் சீறவும், பூனை ஆசனத்தில் மியாவ் செய்யவும்" இவர் குழந்தைகளை ஊக்குவிக்த்தார்.இவரது அனுபவங்கள், இவர் உருவாக்கிய முறைகளை விவரிக்கும் 2003 ஆம் ஆண்டு புத்தகம் வெளியிடுவதற்கு வழிவகுத்தன.

## யோகாவின் உடல்நலப் பலன்கள்

குழந்தைகளுக்கான பலன்கள் பெரியவர்களுக்கான பலன்களைப் போலவே இருக்கின்றன. உணர்ச்சி ரீதியான பலன்களில் அதிக நம்பிக்கை மற்றும் குறைந்த எதிர்வினை இயல்பு ஆகியவை அடங்கும். அதிக கவனம், ஒருமுகப்படுத்தல் மற்றும் தூக்கத்தின் தரத்தில் மேம்பாடுகள் உள்ளிட்ட மன ரீதியான பலன்களும் பதிவாகியுள்ளன.

யோகாவினால் குழந்தைகளுக்கு உடல் திறன்களில் தன்னம்பிக்கை அதிகரிப்பதோடு, கல்வி செயல்திறனும் மேம்படுகிறது. சிறப்புத் தேவைகள் உள்ள குழந்தைகளுக்கான சிகிச்சைக்கும், வழக்கமான மருத்துவ சிகிச்சைக்கு உதவுவதற்கும் யோகா பயன்படுத்தப்படுகிறது. யோகா பயிற்சி சிறுவர்களின் எதிர்மறை நடத்தை அதிகரிப்பிலிருந்து பாதுகாக்க உதவி வருகின்றது.

உடல் ரீதியான நன்மைகளில் அதிக நெகிழ்வுத்தன்மை, மேம்பட்ட ஒருங்கிணைப்பு மற்றும் சமநிலை, மற்றும் அதிக மைய மற்றும் உடல் வலிமை ஆகியவை அடங்கும். மன ரீதியான நன்மைகளில் வலுவான மனம்-உடல் இணைப்பு, அதிக சுயமரியாதை, சிறந்த கவனம் மற்றும் ஒருமுகப்படுத்தல், மற்றும் மன அழுத்த சூழ்நிலைகளை சமாளிக்கும் மற்றும் ஓய்வெடுக்கும் திறன் அதிகரித்தல் ஆகியவை அடங்கும். சமூக மற்றும் உணர்ச்சி ரீதியான நன்மைகளில் தன்னையும் மற்றவர்களையும் பற்றிய அதிக விழிப்புணர்வு, மற்றும் சிக்கல் தீர்வு மற்றும் மோதல் தீர்வு ஆகியவற்றில் அதிக திறன் யோகா மூலம் பெறப்படுகின்றது. 

## சிக்கல்கள்

சில பெற்றோர்கள் யோகாவின் மதத் தொடர்புகள் பற்றி கவலைப்படுகிறார்கள். யோகா இந்து மதத்தின் ஒரு கிளை என்று நம்புகிறார்கள். இதன்படி யோகா ஆசிரியர்கள் சில சமயங்களில் சமசுகிருத ஆசனப் பெயர்களைத் தவிர்க்கிறார்கள். உதாரணமாக பிடலாசனாவிற்குப் பதிலாக பூனை/பசு என்றும், விருட்சாசனாவிற்குப் பதிலாக மரம் என்றும், சேதுபந்தாசனாவிற்குப் பதிலாக பாலம் என்றும் கூறுகிறார்கள். இருப்பினும், யோகா ஆசிரியரும் கல்வி ஆராய்ச்சியாளருமான ஆண்ட்ரியா ஹைட், யோகா ஒரு மதம் அல்ல என்றும், கலாச்சாரம் எதுவாக இருந்தாலும் சாதாரண பள்ளி பாடத்திட்டங்களில் இது பொருந்தும் என்றும் தெரிவித்துள்ளார்.

## மேற்கோள்கள்

## ஆதாரங்கள்
* 
* 

பகுப்பு:குழந்தைப் பருவம்
பகுப்பு:மனித வளர்ச்சியியல்